Lewandowski matchvinner for Dortmund
Polakken scoret det eneste målet i 1-0-seieren mot Werder fredag. Lewandowski scoret etter flott forspill fra Marco Reus. Det var angriperens andre mål for sesongen. Werder Bremen slapp inn sitt første seriemål da Lewandowski scoret etter 55 minutter. Begge lag sto med seks poeng før fredagens toppkamp i Dortmund. I en sjanserik affære var hjemmelaget klart best. Jakub Blaszczykowski skjøt blant annet i tverrliggeren for de gule og svarte.
Robert Lewandowski sørget for at Dortmund står med full pott etter tre bundesligakamper.